**NOTĂ INFORMATIVĂ**

privind aprobarea Regulamentului de organizare şi funcţionare a

Agenției pentru Supraveghere Tehnică

**1. Temei pentru elaborare**

Proiectul hotărîri Guvernului privind aprobarea Regulamentului de organizare şi funcţionare a Agenției pentru Supraveghere Tehnică (*în continuare - proiectul HG*) este elaborat în vederea executării prevederilor art. XXVII alin. (4) liniuţa a doua din Legea nr. 230 din 23 septembrie 2016 pentru modificarea şi completarea unor acte legislative (Monitorul Oficial al Republicii Moldova, 2016, nr. 369-378, art. 755) şi ale art. 14 alin. (7) din Legea nr. 98 din 4 mai 2012 privind administraţia publică centrală de specialitate (Monitorul Oficial al Republicii Moldova, 2012, nr. 160-164, art. 537), cu modificările şi completările ulterioare, ale Legii nr. 131 din 8 iunie 2012 privind controlul de stat asupra activităţii de întreprinzător (Monitorul Oficial al Republicii Moldova, nr. 181-184, art. 595)

**2. Scopul elaborării**

Proiectul HG este elaborat în scopul atingerii obiectivului general al reformei administraţiei publice de creare a instituțiilor de control, profesioniste, în corespundere cu necesităţile şi aşteptările cetăţenilor şi cele ale entităţilor sociale şi economice.

**3. Principalele prevederi ale proiectului**

Proiectul HG prevede crearea Agenţiei pentru Supraveghere Tehnică în subordinea Ministerului Economiei și Infrastructurii, în baza reorganizării prin fuziune a Inspectoratului Principal de Stat pentru Supravegherea Tehnică a Obiectelor Industriale Periculoase, Inspecției de Stat în Construcții, Inspectoratului de Stat pentru Supraveghere Geodezică, Tehnică și de Regim, devenind succesor de drepturi și obligații ai acestora, precum și transferarea competențelor în domeniul protecției civile și asigurarea împotriva incendiilor de la Serviciul Protecției Civile și Situațiilor Excepționale și în domeniul securității și sănătății în muncă de la Inspectoratul de Stat al Muncii.

Agenția pentru Supraveghere Tehnică urmează să devină instituția responsabilă de implementarea politicii statului în domeniile:

1) securității industriale;

2) construcțiilor (inclusiv materialelor și articolelor pentru construcții);

3) geodeziei, cartografiei și geoinformaticii;

4) securității și sănătății în muncă;

5) supravegherea pieței în ceea ce privește comercializarea produselor nealimentare;

6) protecției civile și asigurarea împotriva incendiilor.

Urmare reorganizării, conducerea Agenție va fi formată din director și doi directori adjuncți, care vor asigura realizarea legăturilor funcţionale dintre conducerea Agenției şi șefii direcțiilor pe domeniile de activitate atribuite. Regulamentul Agenției pentru Supraveghere Tehnică prevede și stabilirea funcțiilor de bază, atribuțiilor principale și drepturilor generale ale acesteia.

La fel, proiectul HG conține lista de acte normative care urmează a fi modificate și abrogate.

**4. Măsuri instituţionale şi organizaţionale pe care le implică actul elaborat**

Proiectul HG prevede crearea unei instituții noi în baza reorganizării prin fuziune a unor organe de control.

**5. Impactul proiectului**

**Proiectul HG** urmărește pe de o parte optimizarea şi reducerea numărului de angajați, precum și sporirea eficienței cheltuielilor publice, pe de altă parte, asigurarea controlului de stat conform domeniilor de competență.

**6.** **Fundamentarea economico-financiară**

Implementarea acestui proiect nu necesită alocarea resurselor financiare suplimentare de la bugetul de stat.

**7. Avizarea şi consultarea proiectului**

Proiectul HG urmează a fi consultat şi avizat cu instituţiile publice cointeresate în conformitate cu prevederile Legii nr.317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale.

**Secretar de Stat Iuliana Drăgălin**